Document ID: 32006R1029

TARYBOS REGLAMENTAS (EB) Nr. 1029/2006
2006 m. birželio 19 d.
iš dalies keičiantis Reglamentą (EEB) Nr. 1906/90 dėl tam tikrų prekybos paukštiena standartų
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2777/75 dėl bendro paukštienos rinkos organizavimo (1), ypač į jo 2 straipsnio 2 dalį,
atsižvelgdama į Komisijos pasiūlymą,
kadangi:
(1)
Nuo 2006 m. sausio 1 d.1971 m. vasario 15 d. Tarybos direktyva 71/118/EEB dėl sveikatos problemų, turinčių įtakos prekybai šviežia paukštiena ir pateikimui į rinką (2) yra panaikinama Europos Parlamento ir Tarybos direktyva 2004/41/EB (3) ir pakeičiama 2004 m. balandžio 29 d. Europos Parlamento ir Tarybos reglamentu (EB) Nr. 852/2004 dėl maisto produktų higienos (4) ir 2004 m. balandžio 29 d. Europos Parlamento ir Tarybos reglamentu (EB) Nr. 853/2004, nustatančiu konkrečius gyvūninės kilmės maisto produktų higienos reikalavimus (5).
(2)
1978 m. gruodžio 18 d. Tarybos direktyva 79/112/EEB dėl valstybių narių įstatymų, susijusių su galutiniam vartotojui skirtų maisto produktų ženklinimu etiketėmis, pateikimu ir reklama, suderinimo (6) buvo panaikinta ir pakeista 2000 m. kovo 20 d. Europos Parlamento ir Tarybos direktyva Nr. 2000/13/EB dėl valstybių narių įstatymų, reglamentuojančių maisto produktų ženklinimą, pateikimą ir reklamavimą, derinimo (7).
(3)
Tarybos reglamente (EEB) Nr. 1906/90 (8) yra kelios nuorodos į Direktyvą 71/118/EEB ir Direktyvą 79/112/EEB. Siekiant aiškumo, šias nuorodas reikėtų pritaikyti. Taip pat „skerdenos“ apibrėžimą reikėtų suderinti su Reglamento (EB) Nr. 853/2004 III priedo, II skirsnio, IV skyriaus 7 punkto c papunkčiu.
(4)
Reglamento (EEB) Nr. 1906/90 1 straipsnio 3 dalies antroji įtrauka to reglamento taikymo srityje neapima Direktyvos 71/118/EEB II skyriaus 3 straipsnio II dalyje nurodyto prekybos tipo. Ši nuostata susijusi su neprivaloma valstybėms narėms leidžiančia nukrypti nuostata dėl nedidelės apimties gamybos - mažiau nei 10 000 paukščių. Nors Reglamentuose (EB) Nr. 852/2004 ir (EB) Nr. 853/2004 numatyta nukrypti leidžianti nuostata, ji nėra neprivaloma ir neapsiriboja konkrečiu paukščių kiekiu; tokia kaip Direktyvos 71/118/EEB 3 straipsnio II dalyje nustatyta neprivaloma leidžianti nukrypti nuostata taikoma tik konkretaus paukščių kiekio atveju, turėtų būti palikta Reglamente (EEB) Nr. 1906/90.
(5)
Reglamento (EEB) Nr. 1906/90 6 straipsnyje yra nuoroda į 1980 m. rugsėjo 3 d. Komisijos direktyvą 80/879/EEB dėl didelių paukštienos pakuočių sveikumo žymėjimo (9). Ta direktyva buvo panaikinta 1992 m. gruodžio 17 d. Tarybos direktyva 92/116/EEB, iš dalies keičiančia ir papildančia Direktyvą 71/118/EEB dėl sveikatos problemų, turinčių įtakos prekybai šviežia paukštiena (10). Ta nuoroda yra nereikalinga ir turėtų būti išbraukta.
(6)
Reglamentas (EEB) Nr. 1906/90 turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 1906/90 iš dalies keičiamas taip:
1)
1 straipsnis iš dalies keičiamas taip:
a)
1 straipsnio 3 dalis pakeičiama taip:
„3. Šis reglamentas netaikomas:
a)
paukštienai, skirtai eksportui iš Bendrijos;
b)
naminiams paukščiams, kurių išdarinėjimas buvo atidėtas, kaip nurodyta 2004 m. balandžio 29 d. Europos Parlamento ir Tarybos reglamente (EB) Nr. 853/2004, nustatančiame konkrečius gyvūninės kilmės maisto produktų higienos reikalavimus (11).
b)
Įterpiama tokia dalis:
„3a Valstybės narės gali nukrypti nuo šio reglamento reikalavimų tiesioginio mažų paukštienos kiekių tiekimo atvejais, kaip nurodyta Reglamento (EB) Nr. 853/2004 1 straipsnio 3 dalies d punkte, kai ją tiekiantis gamintojas per metus išaugina mažiau nei 10 000 paukščių.“;
2)
2 straipsnis iš dalies keičiamas taip:
a)
2 punktas pakeičiamas taip:
„2.
„skerdena“ - tai 1 straipsnyje 1 dalyje minimų rūšių paukščio visas kūnas, nuleidus kraują, nupešus ir išdarinėjus; tačiau inkstų pašalinimas yra nebūtinas; išdarinėta skerdena gali būti pateikta parduoti su pilvo ertmėje sudėtais subproduktais, t. y. širdimi, kepenimis, skilviu ir kaklu, arba be jų;“;
b)
4 punktas pakeičiamas taip:
„4.
„fasuota paukštiena“ - pagal 2000 m. kovo 20 d. Europos Parlamento ir Tarybos direktyvos 2000/13/EB dėl valstybių narių įstatymų, reglamentuojančių maisto produktų ženklinimą, pateikimą ir reklamavimą, derinimo 1 straipsnio 3 dalies b punkte nustatytas sąlygas pateikiama paukštiena (12).
3)
4 straipsnyje įvadiniai žodžiai pakeičiami taip:
„Be to, kad turi būti laikomasi nacionalinių teisės aktų, priimtų pagal Direktyvą 2000/13/EB, pridedamuose komerciniuose dokumentuose, kaip apibrėžta tos direktyvos 13 straipsnio 1 dalies b punkte, dar pateikiamos tokios nuorodos:“;
4)
5 straipsnis iš dalies keičiamas taip:
a)
1 dalyje „Direktyvą 79/112/EEB“ pakeičiama „Direktyvą 2000/13/EB“;
b)
2 dalis pakeičiama taip:
„2. Pagal Direktyvos 2000/13/EB 10 straipsnį šviežiai paukštienai minimali tinkamumo vartoti trukmė pakeičiama įrašu „Tinka vartoti iki [data].“;“
c)
3 dalies d punktas pakeičiamas taip:
„d)
Pagal Reglamento (EB) Nr. 853/2004 4 straipsnį suteikto skerdyklos ar išpjaustymo įmonės patvirtinimo numerį, išskyrus atvejus, kai išpjaustoma ir kaulai atskiriami pardavimo vietoje, kaip nustatyta to reglamento 4 straipsnio 2 dalies d punkte;“;
d)
4 ir 5 dalys pakeičiamos taip:
„4. Kai paukštiena yra pateikiama parduoti nefasuota, išskyrus tuos atvejus, kai išpjaustoma ir kaulai atskiriami pardavimo vietoje, kaip numatyta Reglamento (EB) Nr. 853/2004 4 straipsnio 2 dalies d punkte, su sąlyga, kad išpjaustoma ir kaulai atskiriami vartotojui prašant ir jam matant, 3 dalyje pateikiamoms nuorodoms taikomas Direktyvos 2000/13/EB 14 straipsnis.
5. Išsamios nuorodos apie pavadinimą, kuriuo produktas praduodamas, kaip apibrėžta Direktyvos 2000/13/EB 3 straipsnio 1 dalies 1 punkte, pateikimo taisyklės gali būti nurodytos Reglamento (EEB) Nr. 2777/75 17 straipsnyje nurodyta tvarka.“;
5)
6 straipsnis pakeičiamas taip:
„6 straipsnis
Nukrypstant nuo 3, 4 ir 5 straipsnių paukštienos nebūtina klasifikuoti ar pateikti šiuose straipsniuose nurodytą papildomą informaciją, ją tiekiant pjaustymo ar perdirbimo įmonėms.“.
2 straipsnis
Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Liuksemburge, 2006 m. birželio 19 d.

Labels: 3
17